ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने पूर्वोत्तर यात्रा की तस्वीरें साझा कीं
प्रधानमंत्री श्री नरेन्द्र मोदी ने पूर्वोत्तर भारत की सुंदरता की सराहना की और लोगों से आग्रह किया कि वे अपनी पूर्वोत्तर यात्रा की तस्वीरों को इंस्टाग्राम #MagnificentNortheast पर साझा करें। उन्होंने अपनी तस्वीरों को भी साझा करने का वादा किया।
प्रधानमंत्री ने आज अपनी पूर्वोत्तर यात्रा की कुछ तस्वीरें साझा कीं।
कल मैंने आप सबों से अनुरोध किया था कि आप पूर्वोत्तर यात्रा से जुड़ी अपनी तस्वीरें इंस्टाग्राम #MagnificentNortheast पर साझा करें।
मैंने अपने पेज पर एक समाचार में कुछ तस्वीरें साझा की हैं। कृपया इन तस्वीरों के देखें https://t.co/HL4RbIyE9z
नरेन्द्र मोदी  February 9, 2019
प्रधानमंत्री कार्यालय
प्रधानमंत्री ने मोरक्को में आये भूकंप में होने वाली जनहानि पर दुख व्यक्त किया
प्रधानमंत्री ने कहा है कि भारत इस कठिन घड़ी में मोरक्को की हर संभव सहायता के लिये तत्पर
प्रधानमंत्री श्री नरेन्द्र मोदी ने मोरक्को में आये भूकंप में होने वाली जनहानि पर गहरा दुख व्यक्त किया है।
श्री मोदी ने यह भी कहा है कि भारत इस कठिन घड़ी में मोरक्को की हर संभव सहायता के लिये तत्पर है।
एक्स की एक पोस्ट में प्रधानमंत्री ने कहा हैः
“मोरक्को में भूकंप के कारण होने वाली जनहानि से बहुत व्यथित हूं। इस दुखद समय में, मोरक्को के लोगों के साथ मेरी सहानुभूति। अपने प्रियजनों को खोने वालों के प्रति मेरी संवेदनायें। घायलों के जल्द स्वास्थ्य लाभ की कामना। भारत इस कठिन घड़ी में मोरक्को की हर संभव सहायता के लिये तत्पर है।”
कोयला मंत्रालय
विद्युत की मांग बढ़ने के बावजूद कोयले के आयात में पर्याप्त कमी दर्ज की गई है
कोयले के घरेलू उत्पादन में बढ़ोतरी के साथ विद्युत की मांग में वृद्धि के बावजूद भारत ने आयात में पर्याप्त कमी दर्ज की है। गैर-कोकिंग कोयले के सभी ग्रेड का आयात अप्रैल-दिसंबर, 2021 के दौरान 20.52 फीसदी घटकर 117.507 मिलियन टन  हो गया है। इससे पहले वित्तीय वर्ष 2020 की समान अवधि में यह आंकड़ा 147.85 मिलियन टन था।
वित्तीय वर्ष 2020 की समान अवधि की तुलना में दिसंबर, 2021 तक विद्युत क्षेत्र में मुख्य रूप से उपयोग किए जाने वाले गैर-कोकिंग कोयले का आयात 59.20 फीसदी घटकर 52.49 मिलियन टन से 21.41 मिलियन टन हो गया है।
वहीं, अप्रैल से दिसंबर, 2021 की अवधि में कोयले का कुल आयात भी 13.82 फीसदी घटकर 160.84 मिलियन टन हो गया। इससे पहले वित्तीय वर्ष 2020 की समान अवधि में यह आंकड़ा 186.65 मिलियन टन था। इसके परिणामस्वरूप इस साल विदेशी मुद्रा भंडार की महत्वपूर्ण बचत हुई है, विशेषकर जब अंतरराष्ट्रीय बाजार में कोयले की कीमतें उच्च स्तर पर हैं। चूंकि कोयले की अतिरिक्त उपलब्धता से इसके आयात-प्रतिस्थापन में सहायता मिलेगी, इसे देखते हुए घरेलू कोयला उत्पादन को और अधिक बढ़ाने के लिए सभी प्रयास किए जा रहे हैं।
दिसंबर, 2021 तक 12.10 फीसदी बढ़ोतरी के साथ 727.39 बिलियन यूनिट घरेलू कोयला आधारित विद्युत का उत्पादन हुआ है। इससे पहले वित्तीय वर्ष 2020 की समान अवधि में यह आंकड़ा 648.843 बिलियन यूनिट था। वहीं, आयातित कोयला आधारित विद्युत उत्पादन अप्रैल से दिसंबर 2019 के दौरान 69.56 बिलियन यूनिट दर्ज किया गया था। यह चालू वित्तीय वर्ष 2022 की समान अवधि में 53.10 फीसदी घटकर 32.62 बिलियन यूनिट हो गया है।
कोविड-19 महामारी के कारण औद्योगिक उत्पादन बुरी तरह प्रभावित होने की वजह से वित्तीय वर्ष 2020-21 को तुलना के उद्देश्य से नहीं लिया जा रहा है।
भारत विश्व का तीसरा सबसे बड़ा ऊर्जा खपत वाला देश है और हर साल 4.7 फीसदी की दर से विद्युत की मांग बढ़ती है। कोयला मंत्रालय ने कोयले के आयात पर निर्भरता को कम करने के लिए "आत्मनिर्भर भारत" की सोच के साथ कई बड़े सुधार किए हैं। कैप्टिव खानों के पट्टेदार को संयंत्र के अंतिम उपयोग की जरूरतों को पूरा करने के बाद कुल अतिरिक्त उत्पादन का 50 फीसदी तक कोयला या लिग्नाइट बेचने की अनुमति देने के लिए मंत्रालय ने एमएमडीआर  अधिनियम, 2021 के तहत खनिज रियायत  नियम, 1960 में भी संशोधन किया है। इस संशोधन के साथ मंत्रालय ने कैप्टिव कोयला ब्लॉकों की खनन क्षमता का अधिक से अधिक उपयोग करके बाजार में अतिरिक्त कोयला जारी करने का रास्ता साफ किया है। इसके चलते वित्तीय वर्ष 2022 की समान अवधि के दौरान कोयले के उत्पादन में 36.75 फीसदी की बढ़ोतरी हुई है। यह दिसंबर 2019 तक के 45.47 मिलियन टन से बढ़कर 62.18 मिलियन टन हो गया है।
इन सुधारों के कारण कोयले के घरेलू उत्पादन में 8.68 फीसदी की बढ़ोतरी हुई है। साथ ही, वित्तीय वर्ष 2020 की समान अवधि में 480.62 मिलियन टन की तुलना में दिसंबर, 2021 तक कुल 522.34 मिलियन टन कोयला उत्पादन हुआ है।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 128.76 करोड़ के पार
पिछले 24 घंटों में 79 लाख से अधिक खुराकें लगाई गईं
मौजूदा रिकवरी दर इस समय 98.36 प्रतिशत है
पिछले 24 घंटों में 6,822 नये मामले दर्ज, जो 558 दिनों में न्यूनतम स्तर पर
भारत का सक्रिय केसलोड  554 दिनों में अपने न्यूनतम स्तर पर
साप्ताहिक पॉजिटिविटी दर  पिछले 23 दिनों से एक प्रतिशत से कम पर कायम
पिछले 24 घंटों के दौरान टीके की 79,39,038 खुराकें लगाने के साथ आज सात बजे सुबह तक की अनन्तिम रिपोर्ट के अनुसार देश का कोविड-19 टीकाकरण कवरेज 128.76 करोड़  के पार पहुंच गया। इसे 1,34,23,688 सत्रों के जरिये पूरा किया गया।
आज प्रातः सात बजे तक प्राप्त अनन्तिम रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,84,773
|
|
दूसरी खुराक
|
|
95,56,046
|
|
अग्रिम पंक्ति के कर्मी
|
|
पहली खुराक
|
|
1,83,81,553
|
|
दूसरी खुराक
|
|
1,66,08,872
|
|
18-44 वर्ष आयु वर्ग
|
|
पहली खुराक
|
|
46,93,17,106
|
|
दूसरी खुराक
|
|
24,85,78,165
|
|
45-59 वर्ष आयु वर्ग
|
|
पहली खुराक
|
|
18,73,53,131
|
|
दूसरी खुराक
|
|
12,74,17,445
|
|
60 वर्ष से अधिक
|
|
पहली खुराक
|
|
11,72,45,359
|
|
दूसरी खुराक
|
|
8,27,68,140
|
|
योग
|
|
1,28,76,10,590
पिछले 24 घंटों में 10,004 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,40,79,612 है।
परिणामस्वरूप भारत की रिकवरी दर इस समय 98.36 प्रतिशत है।
लगातार 163 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 6,822 नये मामले दर्ज किये गये, जो 558 दिनों में न्यूनतम हैं।
इस समय सक्रिय केसलोड 95,014 है, जो 554 दिनों में न्यूनतम है। सक्रिय मामले इस समय देश के कुल पॉजिटिव मामलों का 0.27 प्रतिशत है, जो मार्च 2020 से अपने न्यूनतम स्तर पर हैं।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 10,79,384 जांचें की गईं। समग्र रूप से भारत में अब तक 64.94 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 0.78 प्रतिशत है, जो पिछले 23 दिनों से एक प्रतिशत से नीचे कायम है। दैनिक पॉजिटिविटी दर 0.63 प्रतिशत दर्ज की गई है। वह भी पिछले 64 दिनों से दो प्रतिशत से नीचे और लगातार 99 दिनों से तीन प्रतिशत से कम पर बनी हुई है।
प्रधानमंत्री कार्यालय
प्रधानमंत्री ने प्रसिद्ध वायलिन वादक श्री टी. एन. कृष्णन के निधन पर शोक व्यक्त किया
प्रधानमंत्री श्री नरेंद्र मोदी ने जाने-माने वायलिन वादक श्री टी. एन. कृष्णन के निधन पर गहरा दुख व्यक्त किया है।
प्रधानमंत्री ने कहा है कि, "प्रख्यात वायलिन वादक श्री टी. एन. कृष्णन का निधन होने से संगीत की दुनिया में एक बहुत बड़ा ख़ालीपन आ गया है। उनके कार्यों और रचनाओं ने हमारी संस्कृति में समाहित भावनाओं तथा प्रवृतियों की एक विस्तृत श्रृंखला को खूबसूरती से प्रस्तुत किया है। वह युवा संगीतकारों के लिए एक उत्कृष्ट संरक्षक भी थे। उनके परिवार और प्रशंसकों के लिए संवेदना। ओम शांति।"
वाणिज्य एवं उद्योग मंत्रालय
‘जेम’ ने भुगतान संबंधी सेवाओं के लिए यूको बैंक और बैंक ऑफ महाराष्ट्र के साथ सहमति पत्रों पर हस्ताक्षर किए
गवर्नमेंट ई-मार्केटप्लेस  ने पोर्टल के पंजीकृत उपयोगकर्ताओं  को विभिन्न तरह की सेवाएं मुहैया कराने के लिए 16 दिसम्बर, 2019 को बैंक ऑफ महाराष्ट्र और यूको बैंक के साथ दो सहमति पत्रों  पर हस्ताक्षर किए। जेम पूल एकाउंट्स  के जरिए धनराशि का हस्तांतरण और ई-परफॉरमेंस बैंक गारंटी  एवं बयाना राशि या अग्रिम धन जमा करने के बारे में सलाह देना इन सेवाओं में शामिल हैं।
‘कागज रहित, संपर्क रहित और नकद रहित’ प्रणाली सुनिश्चित करने के लक्ष्य को साकार करने के लिए भुगतान और विभिन्न बैंकिंग सेवाओं का एकीकरण जेम की विभिन्न प्राथमिकताओं में से एक है। इन कार्यकलापों को पूरा करने के लिए ‘जेम’ पहले ही 19 सार्वजनिक और निजी बैंकों के साथ सहमति पत्रों पर हस्ताक्षर कर चुका है।
इस एमओयू पर एस सुरेश कुमार, अतिरिक्त सीईओ  और अनिल कुमार, महाप्रबंधक, यूको बैंक तथा वी डी कोल्हटकर, फील्ड जनरल मैनेजर, बैंक ऑफ महाराष्ट्र ने हस्ताक्षर किए।
जेम इसके अलावा बिल डिस्काउंटिंग और कार्यशील पूंजी का वित्तपोषण करने के लिए बैंकों, ट्रेड्स और सिडबी के साथ भी मिलकर काम कर रहा है जिसके तहत पूंजी की लागत को जेम पर किसी भी विक्रेता के प्रदर्शन और रेटिंग से जोड़ा जाता है। इससे सामान्य रूप से विक्रेताओं, विशेषकर एमएसएमई की आसान ऋणों तक पहुंच सुनिश्चित करने और सरकार के साथ बेहतर ढंग से व्यवसाय करने में मदद मिलेगी। जेम इसके अलावा ईएमडी पूल खाते के सृजन पर विचार कर रहा है, ताकि विक्रेताओं को बोलियों के लिए पहल करते समय ईएमडी आवश्यकताओं को पूरा करने में काफी आसानी हो सके।
जेम एसपीवी दरअसल केंद्र और राज्य सरकारों के संगठनों द्वारा वस्तुओं एवं सेवाओं की खरीद के लिए बेहतर व पारदर्शी व्यवस्थाएं सुनिश्चित करने के लिए राष्ट्रीय सार्वजनिक खरीद पोर्टल है। यह भारत सरकार की एक पहल है जिसके तहत ऑनलाइन खरीद की सुविधा के लिए एकल स्थल वाला समावेशी प्लेटफॉर्म उपलब्ध कराया जाता है। जेम पारदर्शी और बेहतर खरीद सुनिश्चित करने हेतु सीधी खरीद, बोली लगाने और रिवर्स नीलामी के लिए आवश्यक साधन उपलब्ध कराता है।
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्ट – औपचारिक रोजगार परिदृश्य
सांख्यिकी एवं कार्यक्रम कार्यान्वयन मंत्रालय के राष्ट्रीय सांख्यिकी कार्यालय  ने देश में रोजगार परिदृश्य पर प्रेस नोट जारी किया है जिसमें सितम्बर, 2017 से लेकर दिसंबर, 2020 तक की अवधि को शामिल किया गया है। यह परिदृश्य चुनिंदा सरकारी एजेंसियों के पास उपलब्ध प्रशासनिक रिकॉर्डों पर आधारित है। इसका उद्देश्य कुछ विशेष आयामों में हुई प्रगति का आकलन करना है।
भारत में पेरोल रिपोर्ट – औपचारिक रोजगार परिदृश्य की विस्तृत जानकारी सहित अनुलग्नक के लिए यहां क्लिक करें।
एमजी/ एएम/ केजे
(Visitor Counter : 206
उप राष्ट्रपति सचिवालय
उपराष्ट्रपति ने भारतीय संगीत परंपरा का संरक्षण करने और उसे बढ़ावा देने का आह्वान किया
उपराष्ट्रपति ने कहा कि संगीत में मानसिक तनाव और चिंता को दूर करने की व्यापक शक्ति होती है
उपराष्ट्रपति श्री एम. वेंकैया नायडु प्रसिद्ध संगीतकार श्री घंटासाला वेंकटेश्वर राव के शताब्दी समारोह में शामिल हुए
उपराष्ट्रपति श्री एम. वेंकैया नायडु ने आज युवा पीढ़ी के बीच भारतीय संगीत परंपरा को लोकप्रिय बनाकर भारतीय संस्कृति और विरासत, विशेष रूप से भारतीय संगीत परंपरा का संरक्षण करने की आवश्यकता पर जोर दिया। यह देखते हुए कि भारतीय संगीत की उत्पत्ति बहुत प्राचीन है और इसका प्राचीन काल से ही ज्ञान का संचार करने में उपयोग किया जाता था, श्री नायडु ने कहा कि वास्तव में संगीत में आधुनिक जीवन के मानसिक तनाव और चिंताओं को दूर करने की व्यापक शक्ति है।
श्री नायडु आज हैदराबाद में किन्नर आर्ट थिएटर द्वारा आयोजित भारतीय फिल्मों के प्रसिद्ध संगीतकार और पार्श्व गायक श्री घंटासाला वेंकटेश्वर राव के शताब्दी समारोह को संबोधित कर रहे थे। उपस्थित जनों को संबोधित करते हुए, श्री नायडु ने कहा कि भारतीय संगीत परंपरा का विश्व संगीत में एक विशिष्ट स्थान है और संगीत का अभ्यास न केवल एक कला के रूप में, बल्कि एक सटीक विज्ञान के रूप में भी प्रयोग किया जाता था। उन्होंने स्मरण किया कि संगीत सामाजिक बदलाव के एक उपकरण के रूप में भी काफी प्रभावी है। संगीत न केवल मनोरंजन प्रदान कर सकता है, बल्कि समाज को भी ज्ञानवान बना सकता है।
इस अवसर पर श्री नायडु ने गायक और संगीतकार श्री घंटासाला को श्रद्धांजलि अर्पित करते हुए कहा कि इस प्रसिद्ध गायक ने स्वर्गीय श्री एस.पी. बालासुब्रमण्यम के साथ मिलकर सिनेमा में संगीत के स्वर्ण युग में बहुत योगदान दिया है। उन्होंने प्रसिद्ध पार्श्व गायक श्री नागूर बाबू  को घंटासाला स्मृति पुरस्कार प्रदान किया। इससे पहले, उपराष्ट्रपति ने श्री मानो और अन्य कलाकारों का संगीत प्रदर्शन देखा, जिन्होंने श्री घंटासाला की कई अनेक शाश्वत संगीत धुनों को प्रस्तुत किया था।
डॉ. के.वी. रामनाचारी सलाहकार, तेलंगाना सरकार, श्री मंडली बुद्ध प्रसाद पूर्व उपाध्यक्ष, आंध्र प्रदेश विधान सभा, डॉ. आर. प्रभाकर राव पूर्व पुलिस महानिदेशक, आंध्र प्रदेश, श्री मदाली रघुराम महासचिव, किन्नर आर्ट थिएटर और अनेक गणमान्य व्यक्ति इस कार्यक्रम में मौजूद थे।
प्रधानमंत्री कार्यालय
प्रधानमंत्री ने विश्व चैम्पियनशिप 2021 में बैडमिंटन में रजत पदक जीतने पर किदाम्बी श्रीकान्त को बधाई दी
प्रधानमंत्री श्री नरेन्द्र मोदी ने विश्व चैम्पियनशिप 2021 में बैडमिंटन में रजत पदक जीतने पर किदाम्बी श्रीकान्त को बधाई दी है।
एक ट्वीट में प्रधानमंत्री ने कहा हैः
“ऐतिहासिक रजत पदक जीतने पर @srikidambi को बधाइयां। इस जीत से बैडमिंटन में तमाम खिलाड़ियों की रुचि और बढ़ेगी।”
सड़क परिवहन एवं राजमार्ग मंत्रालय
श्री नितिन गडकरी ने कहा कि एनएच 965जी के बारामती-इंदापुर खंड पर संत तुकाराम महाराज पालखी मार्ग, महाराष्ट्र में बरगद के 1,025 पेड़ों का सफलतापूर्वक प्रत्यारोपण किया गया
इनमें से बरगद के 85% पेड़ सुरक्षित
केंद्रीय सड़क परिवहन और राजमार्ग मंत्री श्री नितिन गडकरी ने सिलसिलेवार ट्वीट कर जानकारी दी है कि फरवरी और मार्च 2022 में हमने एक परियोजना के तहत एनएच 965जी के बारामती-इंदापुर खंड पर महाराष्ट्र में संत तुकाराम महाराज पालखी मार्ग पर बरगद के पेड़ों का प्रत्यारोपण किया। इस दौरान, हमने 1,025 बरगद के पेड़ों को सड़क के किनारों पर सफलतापूर्वक प्रत्यारोपित किया। उन्होंने कहा कि प्रत्यारोपित पेड़ों में से 870 पेड़ सुरक्षित हैं, जो कुल संख्या का 85% हैं।
श्री गडकरी ने बताया कि प्रत्यारोपित पेड़ स्वस्थ हैं और विकसित हो रहे हैं। उन्होंने कहा कि इससे न केवल पर्यावरण को संरक्षित करने में मदद मिली है, बल्कि यात्रियों को भी सुखद दृश्य का आभास हो रहा है।
विज्ञान एवं प्रौद्योगिकी मंत्रालय
बिजली द्वारा कॉन्फ़िगर किए गए और अवांछित ऊर्जा को खत्म करने वाले नैनोचैनल भविष्य में ऑन-चिप डेटा कम्युनिकेशन और प्रोसेसिंग के क्षेत्र में क्रांति ला सकते हैं
वैज्ञानिकों ने बिजली द्वारा विन्यास किए जाने वालेऐसे नैनोचैनल विकसित किए हैं, जो अवांछित ऊर्जा अपशिष्ट को खत्म कर सकते हैं और तरंग-आधारित कंप्यूटिंग को संभव बना सकते हैं। यह खोज भविष्य में ऑन-चिप डेटा कम्युनिकेशन और प्रोसेसिंग के क्षेत्र में क्रांति ला सकती है।
पारंपरिक इलेक्ट्रॉनिक्स लॉजिक सर्किट से बना होता है, जिसमें धातु के तारों के जरिए बड़ी संख्या में ट्रांजिस्टर आपस में जुड़े होते हैं। विद्युत आवेशों द्वारा वहन किए जाने वाले डेटा को ऐसे अवांछनीय ताप का सामना करना पड़ता है, जोइसके एकीकरण घनत्व को सीमित करते हैं।
स्पिनट्रोनिक्स, जिसे स्पिन इलेक्ट्रॉनिक्सया इलेक्ट्रॉन के आंतरिक स्पिन और उसके संबंधित चुंबकीय क्षण का अध्ययन के रूप में भी जाना जाता है, अपनेबुनियादी इलेक्ट्रॉनिक आवेश के अलावा, ठोस-अवस्था  उपकरणों में इलेक्ट्रॉन स्पिन का उपयोग करने की पेशकश करते हैं। उनका सामूहिक अग्रगमन कणों की किसी भी भौतिक गति के बिना उनके आयाम, चरण, तरंगदैर्ध्य और आवृत्ति में एन्कोडेड जानकारी को ढो सकता है, अवांछित ऊर्जा अपशिष्ट को खत्म कर सकता है और तरंग-आधारित कंप्यूटिंग को संभव बना सकता है।
इस उद्देश्य के लिए, भारत सरकार के विज्ञान एवं प्रौद्योगिकी विभाग  के तहत एक स्वायत्त संस्थान एस. एन. बोस नेशनल सेंटर फॉर बेसिक साइंसेज के प्रोफेसर अंजन बर्मन और उनके सहकर्मियों ने बिजली द्वाराफिर से विन्यास किए गए समानांतर नैनोचैनल विकसित किए हैं, जो नैनो-संरचना वाले तत्वों मेंस्पिन तरंगों के व्यवहार को व्यवस्थित करते हैं। उन्होंने ऐसा समय-समय पर उस गुण को अनुकूल बनाकर किया है, जो एक सिस्टम के स्पिन पर एक मनचाही दिशा प्रदान करता है और जिसे विद्युत क्षेत्र का उपयोग करने वालाअनिसोट्रॉपी भी कहा जाता है--- तकनीकी रूप से वोल्टेज-नियंत्रित चुंबकीय अनिसोट्रॉपी का सिद्धांत कहा जाता है। यह शोध'साइंस एडवांसेज' नाम की पत्रिका में प्रकाशित हुआ है।
हाल के शोध में, स्पिन-तरंगों को इन नैनोचैनलों के जरिए कुशलता से स्थानांतरित किया गया और इसे 'चालू' और 'बंद' किया जा सका और इसके परिमाण को कुछ वोल्ट के अल्प वोल्टेज की सहायतासे बदल दिया गया। इस शोध में संलग्नटीम का मानना है कि भविष्य में, इन नैनो चैनलों को ऑन-चिप मल्टीप्लेक्सिंग उपकरणों के विकास की दिशा में डिज़ाइन किए गए समानांतर चैनलों के माध्यम से आवृत्तियों के विशिष्ट बैंड को स्थानांतरित करने के लिए आगे तैयार किया जा सकता है।
चित्र: अ) योजनाबद्ध चित्रण स्पिन-लहर नैनोचैनल की अवधारणा को दर्शाता है। ब) योजनाबद्ध चित्रण उपकरण संरचना और नैनोचैनल के गठन को दर्शाता है। स)स्पिन-वेव फ़्रीक्वेंसी बनाम वेववेक्टर जब विद्युत क्षेत्र, E ऑफ़ होता है द) और ऑनहोता है। ह) हीटमैप प्लॉट स्पिन-वेव मोड 2 और मोड 1 के लिए वेववेक्टर k = 7.1 × 106rad/m पर स्पिन-वेव इंटेंसिटी के स्थानिक वितरण को दिखाते हैं।
प्रकाशन लिंक:
DOI: 10.1126/sciadv.aba5457
विस्तृत जानकारी के लिएअंजन बर्मन, सीनियर प्रोफेसर  से संपर्क किया जा सकता है।
गृह मंत्रालय
केंद्रीय गृह मंत्री की अध्यक्षता में उच्च स्तरीय समिति ने 7 राज्यों को 5,908 करोड़ रुपए की अतिरिक्त केंद्रीय सहायता को मंजूरी दी
दक्षिण पश्चिम मानसून 2019 के दौरान बाढ़, भूस्खलन, बादल फटने की वजह प्रभावित असम, हिमाचल प्रदेश, कर्नाटक, मध्य प्रदेश, महाराष्ट्र, त्रिपुरा और उत्तर प्रदेश को मिली वित्तीय मदद
 की बैठक हुई।
एचएलसी ने दक्षिण पश्चिम मानसून 2019 के दौरान बाढ़ / भूस्खलन / बादल फटने से प्रभावित सात राज्यों को राष्ट्रीय आपदा प्रतिक्रिया कोष  से 5908.56 करोड़ रुपये की अतिरिक्त केंद्रीय सहायता को मंजूरी दी जिसमें असम को 616.63 करोड़ रुपये, हिमाचल प्रदेश को 284.93 करोड़ रुपये, कर्नाटक को 1869.85 करोड़ रुपये, मध्यप्रदेश को 1749.73 करोड़ रुपये, महाराष्ट्र को 956.93 करोड़ रुपये, त्रिपुरा को 63.32 करोड़ रुपये और उत्तर प्रदेश को 367.17 करोड़ रुपये देने को मंजूरी दी।
बैठक में केंद्रीय वित्त और कॉर्पोरेट मामलों की मंत्री श्रीमती निर्मला सीतारमण, गृह, वित्त, कृषि मंत्रालय और नीति आयोग के वरिष्ठ अधिकारियों ने हिस्सा लिया।
इससे पहले, केंद्र सरकार ने चार राज्यों को 3200 करोड़ रुपये की अंतरिम वित्तीय सहायता जारी की थी जिनमें कर्नाटक को 1200 करोड़ रुपये, मध्य प्रदेश को 1000 करोड़ रुपये, महाराष्ट्र को 600 करोड़ रुपये और बिहार को 400 करोड़ रुपये जारी किए थे। इसके अलावा, 2019-20 के दौरान, अभी तक, केंद्र सरकार ने राज्य आपदा प्रतिक्रिया कोष  से केंद्रीय हिस्से के रूप में 27 राज्यों को 8068.33 करोड़ रुपये जारी किए हैं।
प्रधानमंत्री श्री नरेन्द्र मोदी के नेतृत्व में केंद्र सरकार प्राकृतिक आपदाओं की स्थिति से प्रभावी ढंग से निपटने के लिए राज्य सरकारों के प्रयासों के अलावा समय-समय पर रसद और वित्तीय संसाधन प्रदान करके राज्य सरकारों को पूर्ण सहायता प्रदान करती रही है।
रक्षा मंत्रालय
आकाश-एनजी मिसाइल का सफल परीक्षण
रक्षा अनुसंधान एवं विकास संगठन  ने दिनांक 25 जनवरी, 2021 को ओडिशा के तट से दूर एकीकृत परीक्षण रेंज से आकाश-एनजी  मिसाइल का सफल पहला प्रक्षेपण किया। आकाश-एनजी एक नई पीढ़ी की सतह से हवा में मार करने वाली मिसाइल है जिसका उद्देश्य भारतीय वायु सेना द्वारा उपयोग के लिए ऊंचाई से हमला करने वाले कम आरसीएस हवाई खतरों को रोकना है ।
मिसाइल ने टेक्स्ट बुक सटीकता के साथ लक्ष्य पर निशाना साधा। मिसाइल ने प्रक्षेपवक्र के दौरान उच्च स्तरीय क्षमता का प्रदर्शन करके सभी परीक्षण उद्देश्यों को पूरा किया। परीक्षण के दौरान कमांड एंड कंट्रोल सिस्टम, ऑनबोर्ड एवियोनिक्स और मिसाइल के एयरोडायनामिक विन्यास का प्रदर्शन सफलतापूर्वक सत्यापित हुआ। परीक्षण प्रक्षेपण के दौरान मिसाइल के पूरे उड़ान पथ पर नजर रखी गई और उड़ान के आंकड़ों को आईटीआर, चांदीपुर द्वारा तैनात रडार, ईओटीओ और टेलीमेट्री सिस्टम जैसे विभिन्न रेंज उपकरणों द्वारा हासिल किया गया। प्रणाली के साथ एकीकृत करके मल्टी फंक्शन रडार का उसकी क्षमता के लिए परीक्षण किया गया।
आकाश-एनजी प्रणाली को कनस्तरीकृत लांचर और बहुत छोटे ग्राउंड सिस्टम फुटप्रिंट के साथ अन्य समान प्रणालियों की तुलना में बेहतर तैनाती के साथ विकसित किया गया है। यह परीक्षण भारतीय वायु सेना के प्रतिनिधियों की उपस्थिति में रक्षा अनुसंधान एवं विकास संगठन , बीडीएल और बीईएल की संयुक्त टीम द्वारा किया गया था।
रक्षा मंत्री श्री राजनाथ सिंह ने इस उपलब्धि के लिए डीआरडीओ, बीईएल और भारतीय वायु सेना की टीम के वैज्ञानिकों को बधाई दी । सचिव डीडी आरएंडडी और डीआरडीओ के अध्यक्ष डॉ जी सतीश रेड्डी ने आकाश एनजी मिसाइल के सफल उड़ान परीक्षण के लिए टीम को बधाई दी।
प्रधानमंत्री कार्यालय
प्रधानमंत्री ने पूर्व केन्द्रीय मंत्री श्री शरद यादव के निधन पर शोक व्यक्त किया
प्रधानमंत्री श्री नरेन्द्र मोदी ने पूर्व केन्द्रीय मंत्री श्री शरद यादव के निधन पर गहरा दुःख व्यक्त किया है और कहा है कि वह डॉ. लोहिया के आदर्शों से बेहद प्रभावित थे।
अपने एक ट्वीट में, प्रधानमंत्री ने कहा;
“श्री शरद यादव जी के निधन से दुखी हूं। अपने लंबे सार्वजनिक जीवन में, उन्होंने खुद को सांसद और मंत्री के रूप में प्रतिष्ठित किया। वे डॉ. लोहिया के आदर्शों से बेहद प्रभावित थे। मैं हमेशा हमारी बातचीत को संजो कर रखूंगा। मेरी संवेदनाएं उनके परिवार और प्रशंसकों के साथ हैं। ओम शांति।”
रक्षा मंत्रालय
नौसेना की पूर्वी कमान में अंतर्राष्ट्रीय योग दिवस मनाया गया
नौसेना की पूर्वी कमान  के तहत सभी इकाइयों द्वारा अंतर्राष्ट्रीय योग दिवस मनाया गया, जहां रक्षा सुरक्षा कोर, रक्षा सिविल कर्मचारियों और उनके परिवार के सदस्यों सहित नौसेना कर्मियों ने 21 जून 2021 को 'योग फॉर वेलनेस' थीम पर 7वें अंतरराष्ट्रीय योग दिवस में उत्साहपूर्वक भाग लिया। पूर्वी समुद्र तट पर पश्चिम बंगाल से लेकर तमिलनाडु तक ईएनसी के अंतर्गत सभी इकाइयों ने योग से संबंधित विभिन्न गतिविधियों में भाग लिया।
भारत सरकार के आयुष मंत्रालय द्वारा कोविड प्रोटोकॉल का कड़ाई से पालन करने के साथ जारी दिशा-निर्देशों के अनुसार सभी प्रतिभागियों ने अपने-अपने आवासों/ इकाइयों पर योगासनों का अभ्यास किया। योग सत्रों में खड़े और बैठे योग मुद्राएं, प्राणायाम - ध्यान के बाद श्वसन संबंधी योगासनों की मुद्राएं शामिल रहीं।
हिंद महासागर क्षेत्र में समुद्री मिशन पर नौसेना के पूर्वी कमान के जहाजों ने "अंतर्राष्ट्रीय योग दिवस" की सच्ची भावना के साथ योग सत्रों में भाग लिया।
वित्त मंत्रालय
सरकार ने बढ़ती महामारी के मद्देनजर कुछ निश्चित मामलों में समय-सीमा बढ़ाई
देश के नागरिकों के जीवन को प्रभावित करने वाली गंभीर कोविड-19 महामारी में हो रही वृद्धि और करदाताओं, कर सलाहकारों एवं अन्य हितधारकों से प्राप्त अनुरोधों के मद्देनजर, पूर्व में विभिन्न अधिसूचनाओं के साथ-साथ प्रत्यक्ष कर विवाद से विश्वास अधिनियम, 2020 के अतंर्गत, विभिन्न निर्धारित तिथियों की समय सीमा, जिन्हें पहले 30 अप्रैल, 2021 तक बढ़ाया गया था, सरकार ने आज इस समय-सीमा को और बढ़ा दिया है।
विभिन्न हितधारकों से प्राप्त हुए अभ्यावेदनों और उनके द्वारा महसूस की जा रही कठिनाई को दूर करने के मद्देनज़र, केंद्र सरकार ने कराधान और अन्य कानून  और विभिन्न प्रावधानों में संशोधन अध्यादेश, 2020 के अंतर्गत जारी की गई विभिन्न अधिसूचनाओं के माध्यम से पूर्व में 30 अप्रैल, 2021 तक बढ़ायी गई समय सीमा को अब 30 जून, 2021 तक बढ़ाने का निर्णय लिया है, इनमें निम्नलिखित मामले शामिल हैं: -
 आयकर अधिनियम, 1961 , के तहत मूल्यांकन अथवा पुनर्मूल्यांकन के लिए किसी भी आदेश को पारित करने की समय सीमा जिसे धारा 153 अथवा धारा 153बी के तहत प्रदान किया जाता है;
 अधिनियम की धारा 144 सी की उपधारा  के तहत डीआरपी के निर्देश के परिणामस्वरूप एक आदेश पारित करने की समय सीमा;
 मूल्यांकन को फिर से जारी करने के लिए अधिनियम की धारा 148 के तहत नोटिस जारी करने की समय सीमा, जहां आय का मूल्यांकन नहीं किया गया है;
 वित्त अधिनियम 2016 की धारा 168 की उपधारा  के तहत समकारी लेवी की प्रक्रिया की सूचना भेजने की समय सीमा।
यह भी तय किया गया है कि प्रत्यक्ष कर विवाद से विश्वास अधिनियम, 2020 के तहत देय राशि के भुगतान की समय-सीमा को भी, बिना अतिरिक्त राशि के, 30 जून, 2021 तक बढ़ा दिया जाएगा।
उपरोक्त तिथियों के विस्तार की जानकारी हेतु अधिसूचना नियत समय में जारी की जाएगी।
रसायन एवं उर्वरक मंत्रालय
श्री मंडाविया ने जीएसएफसी के ‘कैल्शियम नाइट्रेट’ और 'बोरोनेटेड कैल्शियम नाइट्रेट' के स्वदेशी किस्म को लॉन्च किया
‘आत्मनिर्भर भारत और आत्मनिर्भर कृषि’ की ओर एक निर्णायक कदम : श्री मंडाविया
केन्द्रीय रसायन और उर्वरक राज्य मंत्री और नौवहन राज्य मंत्री  श्री मनसुख मंडाविया ने वीडियो कॉन्फ्रेंस के माध्यम से गुजरात स्टेट फर्टिलाइजर्स एंड केमिकल्स-जीएसएफसी इंडिया लिमिटेड द्वारा तैयार ‘कैल्शियम नाइट्रेट’ और 'बोरोनेटेड कैल्शियम नाइट्रेट' की स्वदेशी किस्म को लॉन्च किया।
‘कैल्शियम नाइट्रेट’ और ‘बोरोनेटेड कैल्शियम नाइट्रेट’ का उत्पादन भारत में पहली बार किया जा रहा है। अब तक इसे दूसरे देशों से आयात किया जाता था।
इस अवसर पर श्री मंडाविया ने कहा कि प्रधानमंत्री श्री नरेन्द्र मोदी के आह्वान को ध्यान में रखते हुए, कंपनी ने "आत्मनिर्भर भारत और आत्मनिर्भर कृषि" की दिशा में यह निर्णायक कदम उठाया है।
जीएसएफसी ने इन दोनों उत्पादों को पहली बार खुदरा बाजार में हिमाचल प्रदेश के सोलन और गुजरात के भावनगर से लॉन्च किया। वर्तमान में इन दोनों उत्पादों के लिए जीएसएफसी की कुल उत्पादन क्षमता 10,000 मीट्रिक टन प्रति वर्ष है। तीन महीने के भीतर, उत्पादन प्रति वर्ष 15000 मीट्रिक टन तक बढ़ने की उम्मीद है। श्री मंडाविया को बताया गया कि जीएसएफसी ने इसे 9 से 12 महीनों में 30,000 मीट्रिक टन तक बढ़ाने की योजना बनाई है।
देश भर के जीएसएफसी के क्षेत्रीय कार्यालयों ने भी इस डिजिटल लॉन्चिंग कार्यक्रम में भाग लिया।
श्री मंडाविया ने यह भी कहा कि ‘कैल्शियम नाइट्रेट’ और ‘बोरोनेटेड कैल्शियम नाइट्रेट’ की यह स्वदेशी किस्म आयातित सामग्री की तुलना में देश में किसान समुदाय को सस्ती दर में गुणवत्तापूर्ण उत्पाद साबित होगी। उन्होंने कहा कि लॉन्च किए गए दो उत्पाद एफसीओ ग्रेड के हैं और भारत सरकार के उर्वरक विभाग की मान्यता प्राप्त प्रयोगशाला द्वारा प्रमाणित किए गए हैं। उन्होंने कहा कि अब तक ये उत्पाद पूरी तरह से आयात किए जाते रहे हैं और पहली बार जीएसएफसी जैसी कंपनी ने इसके स्वदेशी उत्पादन के लिए पहल की है। उन्होंने कहा कि इसमें कोई संदेह नहीं है कि ये उत्पाद घरेलू बाजार में एक बड़ी सफलता होगी।
पिछले साल देश में लगभग 1.25 लाख मीट्रिक टन  कैल्शियम नाइट्रेट का आयात किया गया था। इसमें से 76 प्रतिशत चीन और बाकी देशों जैसे नॉर्वे और इज़राइल से आयात किया गया था। इस 1.25 लाख टन का कुल आयात मूल्य 225 करोड़ रुपये है। जीएसएफसी ने खुद पिछले साल 4600 मीट्रिक टन आयात करके विक्रय किया।
कैल्शियम नाइट्रेट का उपयोग कृषि में पानी में घुलनशील उर्वरक के रूप में किया जाता है। इसके अलावा, इस उत्पाद का उपयोग अपशिष्ट जल उपचार में और सीमेंट कंक्रीट की मजबूती बढ़ाने के लिए भी किया जाता है।